1Mohla woo Moshe le Baisiraele ba binetše Morena koša ba re: A nke ke binele Morena, ka gobane o tsogile a phagama. Dipitsi, le banamedi ba tšona, o di lahletše lewatleng, 2Maatla a ka, koša ya ka, ke Morena Monamodi wa ka. Modimo wa ka ke yena; a nke ke mo rete, Modimo wa botate; a nke ke mo tlotle, 3Morena Mogale dintweng, mong wa ina leo la “Morena”! 4Makoloi a Farao le dira tša gagwe, o di wetša lewatleng; bahlabani ba bagale bagwe o ba tekišitše kua Lehlakawatle. 5Ba ribegetšwa ke mafula, ba sobela wa matlapa madibeng. 6Morena, letsogo la gago le taga ka maatla a lona; Morena, letsogo la gago le roba manaba. 7Barumodi ba gago o ba uša ka bogolo o phagame; O tuka bogale wa ba fiša bjalo ka mahlaka. 8Wa budula o befetšwe, meetse a kubuga, Mafula a itlhopha wa maboto, Mola o rethile gara watle. 9Lenaba la re: Ke a hlomarela, ke a swara! Ke tlo abaganya dithebola, ka gora ka bona. A nke ke khwamole tšhoša, atla sa ka se ba fetše. 10Mme wena wa fo buša moya, watle la ba tšea; ba teka wa morodu, ba ile le bodiba bjo bogolo. 11Morena, mo go medimo moetšawena ke mang? Moetšawena Moithlama ka bokgethwa? Wa go retwa ka ditšhošabatho, Modiramatete. 12O emišitše tsogo le letona, mme lefase la ba metša. 13Gomme setšhaba sa baphološwa ba gago, o se etetša ka botho, ka maatla a gago o se iša kua felo gokgethwa ga gago. 14Ditšhaba di a di kwa, mme tša roromela; Go hlakgasela go wela ba la Filisita; 15Kgošana tša Edomo bjale di tlaletšwe; Bagale ba Moaba ba swerwe ke go thothomela; Beng ba la Kanana bohle ba nolega moko; 16Ba welwa ke dikgakanego le tlalelo; Ba hloka molomo ba bone bogolo bja atla sa gago; Go be go fete tšhaba sa gago, Morena; Go be go fete setšhaba sa baruiwa ba gago. 17O tlo ba goroša, o tlo ba hloma thabeng tša naga ya gago, Felo mo wena Morena o tlogo aga gona, Sekgethweng se wena Mong a rena o tlogo se thea ka atla sa gago. 18Kgoši neng le neng, ka mehla le mehla, ke yena Morena.